Landsretten stadfæstede byrettens dom i sag om, hvorvidt tiltalte (bande) opløses i medfør af grundlovens § 78, stk. 1, og stk. 2, og at Københavns Politis foreløbige forbud mod tiltalte (bande) efter gr... Vis mere
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Statsforfatning, sikkerhed og terrorisme;
Strafferetlige sanktioner og andre foranstaltninger;

/

Dom om opløsning af Loyal to Familia

Østre Landsret har den 12. november 2020 afsagt dom om, at

Loyal to Familia opløses, jf. grundlovens § 78, stk. 1 og 2, og at

Københavns Politis foreløbige forbud mod Loyal to Familia

kendes lovligt, jf. grundlovens § 78, stk. 3. Dommen er en stad-

fæstelse af Københavns Byrets dom af 24. januar 2020.

Landsretten har ved dommen tiltrådt, at Loyal to Familia er en forening. Efter den bevisførelse, der har været, har landsretten lagt til grund, at der i Loyal to
Familias navn er udøvet omfattende personfarlig kriminalitet i form af drab og forsøg herpå, vold samt trusler om vold. Selv om landsretten i modsætning til
byretten ikke har fundet fuldt tilstrækkeligt grundlag for at fastslå en sammenhæng mellem voldskriminaliteten og en kamp om kriminelle markeder for navnlig
narkotika, er det fundet bevist ud over enhver rimelig tvivl, at Loyal to Familia har virket ved vold i den forstand, der er angivet i grundlovens § 78, stk. 2, og at
Loyal to Familia dermed ikke har et lovligt øjemed, jf. grundlovens § 78, stk. 1. Landsretten har endvidere fundet det nødvendigt at opløse Loyal to Familia for
at imødegå den omfattende voldskriminalitet, som i meget vidt omfang er relateret til foreningen.